CELEX: 32016R0057
Language: fi
Date: 2016-01-19 00:00:00
Title: Komission täytäntöönpanoasetus (EU) 2016/57, annettu 19 päivänä tammikuuta 2016, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista siipikarjan tai siipikarjatuotteiden tuonti unioniin tai kuljettaminen sen kautta on sallittua Minnesotan osavaltiossa ilmenneiden korkeapatogeenisen lintuinfluenssan taudinpurkausten yhteydessä (ETA:n kannalta merkityksellinen teksti)

20.1.2016   
            
            
               FI
            
            
               Euroopan unionin virallinen lehti
            
            
               L 13/49
            
         KOMISSION TÄYTÄNTÖÖNPANOASETUS (EU) 2016/57,
   annettu 19 päivänä tammikuuta 2016,
   asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista siipikarjan tai siipikarjatuotteiden tuonti unioniin tai kuljettaminen sen kautta on sallittua Minnesotan osavaltiossa ilmenneiden korkeapatogeenisen lintuinfluenssan taudinpurkausten yhteydessä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantokappaleen, 8 artiklan 1 kohdan ensimmäisen alakohdan, 8 artiklan 4 kohdan ja 9 artiklan 4 kohdan c alakohdan,
   ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan, 24 artiklan 2 kohdan ja 25 artiklan 2 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 798/2008 (3) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden, jäljempänä ’hyödykkeet’, tuontiin unioniin ja kuljetukseen unionin kautta, mukaan luettuna varastointi kuljetuksen aikana. Asetuksessa säädetään, että unioniin saa tuoda ja unionin kautta kuljettaa hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu sen liitteessä I olevan 1 osan taulukon sarakkeissa 1 ja 3.
            
         
               (2)
            
            
               Asetuksessa (EY) N:o 798/2008 vahvistetaan lisäksi edellytykset, joiden täyttyessä kolmatta maata tai sen aluetta, vyöhykettä tai erillisaluetta voidaan pitää vapaana korkeapatogeenisestä lintuinfluenssasta.
            
         
               (3)
            
            
               Yhdysvallat sisältyy asetuksen (EY) N:o 798/2008 liitteessä I olevassa 1 osassa esitettyyn luetteloon kolmantena maana, jonka alueen tietyistä osista on sallittua tuoda unioniin ja kuljettaa unionin kautta asetuksen soveltamisalaan kuuluvia hyödykkeitä sen mukaan, esiintyykö kyseisillä alueilla korkeapatogeenisen lintuinfluenssan taudinpurkauksia. Tämä aluejako tunnustettiin asetuksessa (EY) N:o 798/2008, sellaisena kuin se on muutettuna täytäntöönpanoasetuksilla (EU) 2015/243 (4), (EU) 2015/342 (5), (EU) 2015/526 (6), (EU) 2015/796 (7), (EU) 2015/1153 (8), (EU) 2015/1220 (9), (EU) 2015/1363 (10) ja (EU) 2015/1884 (11) kyseisessä kolmannessa maassa esiintyneiden korkeapatogeenisen lintuinfluenssan taudinpurkausten seurauksena.
            
         
               (4)
            
            
               Euroopan unionin ja Yhdysvaltojen välisessä sopimuksessa (12), jäljempänä ’sopimus’, määrätään aluejakotoimenpiteiden vastavuoroisesta ja nopeasta tunnustamisesta unionissa tai Yhdysvalloissa tapahtuvien taudinpurkausten tapauksessa.
            
         
               (5)
            
            
               Yhdysvallat on jokaisen korkeapatogeenisen lintuinfluenssan taudinpurkauksen jälkeen hävittänyt kaikki altistuneet eläimet korkeapatogeenisen lintuinfluenssan torjumiseksi ja sen leviämisen rajoittamiseksi. Yhdysvaltojen eläinlääkintäviranomaiset ovat peruuttanet eläinlääkärintodistusten myöntämisen unioniin suuntautuvaan vientiin tarkoitettuja hyödykkeitä sisältäville lähetyksille asianomaisten osavaltioiden koko alueelta tai niistä osista, jotka on asetettu eläinlääkinnällisten rajoitusten kohteeksi ja joihin sovelletaan unionin aluejakotoimenpiteitä.
            
         
               (6)
            
            
               Vuoden 2015 kesäkuun puolenvälin jälkeen Yhdysvalloissa ei ole enää havaittu korkeapatogeenisen lintuinfluenssan taudinpurkauksia. Asetuksen (EY) N:o 798/2008 liitteessä I olevan 1 osan taulukon sarakkeessa 4 tarkoitettujen hyödykkeiden tuonnille unioniin koko Yhdysvaltojen alueelta ei ole enää voimassa eläinlääkinnällisiä rajoituksia, lukuun ottamatta Minnesotan osavaltiota. Minnesotassa sijaitsevalla siipikarjatilalla havaittiin korkeapatogeenisen lintuinfluenssan taudinpurkaus viimeksi 5 päivänä kesäkuuta 2015. Yhdysvallat toimitti komissiolle 24 päivänä marraskuuta 2015 päivitetyt tiedot epidemiologisesta tilanteesta Minnesotassa ja toimenpiteistä, joita se on toteuttanut estääkseen korkeapatogeenisen lintuinfluenssan leviämisen, mukaan lukien tartunnan saaneiden siipikarjaparvien ja vaaran aiheuttavina kontaktitiloina pidettyjen siipikarjatilojen siipikarjaparvien hävittämistoimenpiteet.
            
         
               (7)
            
            
               Lisäksi Yhdysvallat on ilmoittanut, että Minnesotassa sijaitsevilla siipikarjatiloilla hävittämistoimenpiteiden jälkeen toteutetut puhdistus- ja desinfiointitoimenpiteet on saatu päätökseen. Yhdysvallat ilmoitti myös, että edellytetty lintuinfluenssan valvonta, jota toteutettiin kolmen kuukauden ajan sen jälkeen, kun Minnesotassa viimeksi todetun korkeapatogeenisen lintuinfluenssan taudinpurkauksen hävittämistoimenpiteet oli saatu päätökseen, lopetettiin 10 päivään syyskuuta 2015 mennessä myönteisin tuloksin.
            
         
               (8)
            
            
               Komissio on nyt arvioinut Yhdysvaltojen toimittamat tiedot. Kyseisen arvioinnin sekä sopimuksessa vahvistettujen sitoumusten ja Yhdysvaltojen antamien takeiden perusteella on aiheellista poistaa edellä tarkoitettujen, Minnesotan osavaltiosta peräisin olevien hyödykkeiden tuomista unioniin koskevat rajoitukset ja ilmoittaa päivämäärä, josta alkaen kyseistä osavaltiota voidaan jälleen pitää korkeapatogeenisestä lintuinfluenssasta vapaana ja sieltä peräisin olevien hyödykkeiden tuonti unioniin olisi jälleen sallittava.
            
         
               (9)
            
            
               Yhdysvaltoja koskevaa kohtaa asetuksen (EY) N:o 798/2008 liitteessä I olevan 1 osan luettelossa olisi näin ollen muutettava, jotta voitaisiin ottaa huomioon tämänhetkinen epidemiologinen tilanne Minnesotassa. Sen vuoksi asetuksen (EY) N:o 798/2008 liitettä I olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 798/2008 liitteessä I oleva 1 osa tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä tammikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 18, 23.1.2003, s. 11.
   
      (2)  EUVL L 343, 22.12.2009, s. 74.
   
      (3)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (4)  Komission täytäntöönpanoasetus (EU) 2015/243, annettu 13 päivänä helmikuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä (EUVL L 41, 17.2.2015, s. 5).
   
      (5)  Komission täytäntöönpanoasetus (EU) 2015/342, annettu 2 päivänä maaliskuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä Idahon ja Kalifornian osavaltioissa sattuneiden taudinpurkausten seurauksena (EUVL L 60, 4.3.2015, s. 31).
   
      (6)  Komission täytäntöönpanoasetus (EU) 2015/526, annettu 27 päivänä maaliskuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua kyseisessä maassa sattuneiden uusien korkeapatogeenisen lintuinfluenssan taudinpurkausten yhteydessä (EUVL L 84, 28.3.2015, s. 30).
   
      (7)  Komission täytäntöönpanoasetus (EU) 2015/796, annettu 21 päivänä toukokuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua kyseisessä maassa ilmenneiden korkeapatogeenisen lintuinfluenssan uusien taudinpurkausten yhteydessä (EUVL L 127, 22.5.2015, s. 9).
   
      (8)  Komission täytäntöönpanoasetus (EU) 2015/1153, annettu 14 päivänä heinäkuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua kyseisessä maassa ilmenneiden korkeapatogeenisen lintuinfluenssan uusien taudinpurkausten yhteydessä (EUVL L 187, 15.7.2015, s. 10).
   
      (9)  Komission täytäntöönpanoasetus (EU) 2015/1220, annettu 24 päivänä heinäkuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua korkeapatogeenisen lintuinfluenssan yhteydessä Indianan ja Nebraskan osavaltioissa hiljattain sattuneiden taudinpurkausten seurauksena (EUVL L 197, 25.7.2015, s. 1).
   
      (10)  Komission täytäntöönpanoasetus (EU) 2015/1363, annettu 6 päivänä elokuuta 2015, asetuksen (EY) N:o 798/2008 liitteen I muuttamisesta Yhdysvaltoja koskevan kohdan osalta niiden kolmansien maiden, alueiden, vyöhykkeiden tai erillisalueiden luettelossa, joista tiettyjen siipikarjasta saatujen hyödykkeiden tuonti unioniin tai kuljettaminen sen kautta on sallittua kyseisessä maassa ilmenneiden korkeapatogeenisen lintuinfluenssan taudinpurkausten yhteydessä (EUVL L 210, 7.8.2015, s. 24).
   
      (11)  Komission täytäntöönpanoasetus (EU) 2015/1884, annettu 20 päivänä lokakuuta 2015, asetuksen (EY) N:o 798/2008 liitteen I muuttamisesta Kanadaa ja Yhdysvaltoja koskevien kohtien osalta niiden kolmansien maiden, alueiden, vyöhykkeiden tai erillisalueiden luettelossa, joista siipikarjan tai siipikarjatuotteiden tuonti unioniin tai kuljettaminen sen kautta on sallittua kyseisissä maissa ilmenneiden korkeapatogeenisen lintuinfluenssan taudinpurkausten yhteydessä (EUVL L 276, 21.10.2015, s. 28).
   
      (12)  Euroopan yhteisön ja Amerikan yhdysvaltojen sopimus kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa, sellaisena kuin se on hyväksyttynä Euroopan yhteisön puolesta neuvoston päätöksellä 1998/258/EY (EYVL L 118, 21.4.1998, s. 1).
   
      LIITE
      Korvataan asetuksen (EY) N:o 798/2008 liitteessä I olevassa 1 osassa Yhdysvalloissa sijaitsevaa Minnesotan osavaltiota koskevan koodin US-2.10 tiedot seuraavasti:
      
         
                     Kolmannen maan tai alueen ISO-koodi ja nimi
                  
                  
                     Kolmannen maan tai sen alueen, vyöhykkeen tai erillisalueen koodi
                  
                  
                     Kolmannen maan tai sen alueen, vyöhykkeen tai erillisalueen kuvaus
                  
                  
                     Eläinlääkärintodistus
                  
                  
                     Erityisedellytykset
                  
                  
                     Erityisedellytykset
                  
                  
                     Lintuinfluenssan valvontaa koskeva tilanne
                  
                  
                     Lintuinfluenssan rokotustilanne
                  
                  
                     Salmonellan torjuntaa koskeva tilanne
                  
               
                     Malli(t)
                  
                  
                     Lisätakeet
                  
                  
                     Päättymisajankohta (1)
                  
                  
                     Alkamisajankohta (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6 A
                  
                  
                     6 B
                  
                  
                     7
                  
                  
                     8
                  
                  
                     9
                  
               
                     ”US – Yhdysvallat
                  
                  
                     US-2.10
                  
                  
                     Minnesotan osavaltio
                  
                  
                     WGM
                  
                  
                     VIII
                  
                  
                     P2
                  
                  
                     5.3.2015
                  
                  
                     10.9.2015
                  
                  
                      
                  
                  
                      
                  
                  
                      
                  
               
                     POU, RAT
                  
                  
                      
                  
                  
                     N
                     P2
                  
                  
                      
                  
                  
                      
                  
                  
                      
                  
               
                     BPR, BPP, DOC, DOR, HEP, HER, SRP, SRA, LT20
                  
                  
                      
                  
                  
                     A
                  
                  
                      
                  
                  
                     S3, ST1”